Р Е П У Б Л И К А Б Ъ Л Г А Р И Я

**М И Н И С Т Е Р С К И С Ъ В Е Т**

**Проект!**

**ПОСТАНОВЛЕНИЕ**

**от ......... 2019 г.**

## ЗА изменение на Наредбата за условията, реда и правилата за изграждане и функциониране на смесена система за таксуване на различните категории пътни превозни средства на база време и на база изминато разстояние, приета с Постановление № 285 на Министерския съвет от 2018 г. (Обн. ДВ. бр. 104 от 2018 г.)

# М И Н И С Т Е Р С К И Я Т С Ъ В Е Т

**П О С Т А Н О В И:**

**§ 1.** В чл. 1 т. 11 се отменя.

**§ 2.** В чл. 7, ал. 5 думите „получат услугите, посочени в ал. 3“ се заменят със „заплатят винетна такса и да закупят маршрутна карта“.

**§ 3.** В чл. 8, ал. 3 думите „с точност до 100 метра“ се заличават.

**§ 4.** В чл. 11 се правят следните изменения:

1. В ал. 1 думите „изчислено с точност до 100 метра“ се заличават.

2. В ал. 2 след думите „най-дългата отсечка между две точки от платената пътна мрежа“ се добавя „определена по най-прекия маршрут по протежението на платената пътна мрежа“ и се поставя запетая, а след думите „по чл. 10б, ал. 5 от Закона за пътищата“ се поставя запетая и се добавя „в размера, определен в тарифата по чл. 10, ал. 6 от Закона за пътищата“.

**§ 5.** В чл. 12 се правят следните изменения:

1. В ал. 1 след думите „по смисъла на Закона за пътищата“ се поставя запетая и се добавя „като изминатото разстояние се изчислява въз основа на сбора на отделните тол сегменти, в които съответното пътно превозно средство е навлязло, а дължимите такси се определят въз основа на сбора на изчислените за съответните тол сегменти такси“.

2. В ал. 2 думата „директно“ и запетаята след нея се заличават, а думата „посредством“ се заменя с „директно или опосредено от“.

**§ 6.** В чл. 13 се правят следните изменения:

1. В ал. 1 думите „пътни такси, или е регистрирал бордовото устройство в определени от Агенция "Пътна инфраструктура" пунктове“ се заменят с „такса за изминато разстояние“.

2. В ал. 2 думите „пътни такси“ се заменят с „такса за изминато разстояние“, а думите „освен в случаите по ал. 3 и по чл. 14“ се заличават.

3. Алинеи 3, 4 и 5 се отменят.

4. В ал. 6 думите „или Агенция "Пътна инфраструктура" в случаите по ал. 3“ и запетаята след тях се заличават.

5. В ал. 7 думите „съответно Агенция "Пътна инфраструктура" в случаите по ал. 3“ и запетаята след тях се заличават.

6. В ал. 8 думите „12 часа“ се заменят с „2 часа“, а думите „или чрез Агенция "Пътна инфраструктура" в случаите по ал. 3“ и запетаята след тях се заличават.

**§ 7.** В чл. 14 се правят следните изменения:

1. В ал. 1 думите „Агенция „Пътна инфраструктура“ се заменят с „доставчик на услуга по електронно събиране на такса за изминато разстояние“.

2. В ал. 2 думите „Агенция "Пътна инфраструктура" чрез Електронната система за събиране на тол такси“ се заменят със „съответния доставчик на услуга по електронно събиране на такса за изминато разстояние, с който е сключил договор“, а думите „определен от агенцията“ и запетаята след тях се заличават.

3. Алинея 3 се изменя така:

„(3) Данните относно географското позициониране и изминатото разстояние от пътното превозно средство в обхвата на платената пътна мрежа, събрани от доставчика на декларирани данни, се предават и обработват от доставчика на услуга по електронно събиране на такса за изминато разстояние, който обработва и предоставя на Електронната система за събиране на тол такси съответните декларирани тол данни.“

**§ 8.** В чл. 15 се правят следните изменения:

1. В ал. 1 думите „отчет, установяващ“ се заменят със „сметка, установяваща“.

2. Алинея 2 се изменя така:

„(2) Сметката по ал. 1 се изпраща на съответния доставчик на услуга за електронно събиране на такса за изминато разстояние за събиране на вземанията по правилата, предвидени в общите условия на договора по чл. 27, ал. 1.“

3. Алинеи 4 и 5 се отменят.

**§ 9.** В чл. 16, ал. 1 думите „които не разполагат с бордово устройство или с такова за спътниково позициониране, монтирано в пътното превозно средство, и сключен договор с доставчик на услуга за електронно събиране на такса за изминато разстояние или с лице, извършващо дейност като доставчик на декларирани данни“ и запетаята след тях се заличават.

**§ 10.** В чл. 18, ал. 1 се правят следните изменения:

1. Точка 5 се отменя.

2. В т. 6 думите „организира разпространяването и поддръжката на бордови устройства, отговарящи на съответните технически изисквания за целите на тол таксуването, в съответните области на събиране на такса за изминато разстояние на агенцията“ и запетаята преди тях се заличават.

3. Точка 7 се изменя така:

„7. осъществява контрол и надзор върху дейността на доставчиците на декларирани данни, като следи същите да отговарят на изискванията по чл. 32 и води публичен списък на лицата, които отговарят на тези изисквания;“.

4. В т. 10 думата „такса,“ се заменя с „такси за изминато разстояние и“, а думите „и с доставчиците на декларирани данни“ се заличават.

5. В т. 11 думата „такса,“ се заменя с „такси за изминато разстояние и“, а думите „и на доставчиците на декларирани данни“ се заличават.

**§ 11.** В чл. 20 се правят следните изменения:

1. Алинея 2 се изменя така:

„(2) Лицето, събиращо пътни такси, включва в публичен списък доставчици на декларирани данни, отговарящи на условията на чл. 32, ал. 1, който публично оповестява и поддържа на интернет страницата си.“

2. В ал. 3 след думата „такса“ запетаята се заменя със съюза „и“, а думите „и на доставчиците на декларирани данни“ се заличават.

**§ 12.** В чл. 31 се правят следните изменения:

1. В ал. 1 думите „във формат, подходящ за обработване от Електронната система за събиране на тол такси“ и запетаята преди тях се заличават.

2. В ал. 2, изр. първо, думите „на лицето, събиращо пътни такси, и/или“ и „в зависимост от съществуващите договорни отношения между доставчика на декларирани данни и посочените субекти“ се заличават.

**§ 13.** В чл. 32 се правят следните изменения:

1. В ал. 1:

а) В т. 2 думите „определени в общите условия, приложими към тези лица, и в сключения договор по чл. 33“ и запетаята преди тях се заличават.

б) Точка 3 се отменя.

2. Алинеи 3, 4 и 5 се отменят.

**§ 14.** В чл. 33 след думите „изискванията на чл. 32,“ се добавя „се вписва в публичен списък на доставчиците на декларирани данни, който се води и поддържа от Агенция „Пътна инфраструктура“ и“, а думите „с лицето, събиращо пътни такси, при общи условия или“ се заличават.

**§ 15.** В чл. 34 думите „лицето, събиращо пътни такси, и/или пред“ се заличават.

**§ 16.** В чл. 38, ал. 1 след думите „Агенция „Пътна инфраструктура“ се добавя „извършва проверка и“.

**Преходни и заключителни разпоредби**

**§ 17.** Разпоредбите на чл. 8 – 16 се прилагат от деня, следващ деня на обнародването в „Държавен вестник“ на решението на Министерски съвет по § 19а от Преходните и заключителни разпоредби на Закона за изменение и допълнение за Закона за пътищата (обн. бр. 80 от 2018 г.), съответно – от 1 март 2020 г.

**§ 18.** За периода от 16 август 2019 г. до прилагането на таксуването с таксата по чл. 10, ал. 1, т. 2 от Закона за пътищата, за пътни превозни средства с обща технически допустима максимална маса над 3,5 тона не се допуска заявяване на начална дата на валидност на електронна винетка по-късна от 7 календарни дни от датата на нейното заплащане.

**§ 19.** Постановлението влиза в сила от деня на обнародването му в „Държавен вестник“, с изключение на § 2-8, които влизат в сила от 16 август 2019 г.

|  |  |
| --- | --- |
| **МИНИСТЪР-ПРЕДСЕДАТЕЛ:** |  |
|  | (БОЙКО БОРИСОВ) |
| **ГЛАВЕН СЕКРЕТАР НА**  **МИНИСТЕРСКИЯ СЪВЕТ:** |  |
|  | (ВЕСЕЛИН ДАКОВ) |
| **ГЛАВЕН СЕКРЕТАР НА**  **МИНИСТЕРСТВОТО НА РЕГИОНАЛНОТО**  **РАЗВИТИЕ И БЛАГОУСТРОЙСТВОТО** |  |
|  | (ВЕСЕЛИНА ТЕРЗИЙСКА) |
| **ДИРЕКТОР НА ДИРЕКЦИЯ „ПРАВНА“ В**  **МИНИСТЕРСТВОТО НА РЕГИОНАЛНОТО**  **РАЗВИТИЕ И БЛАГОУСТРОЙСТВОТО** |  |
|  | (БОЯНКА ГЕОРГИЕВА) |